Mapa simplificado que amosa a reclamación de Exipto (amarelo e verde), a do Sudán (azul e verde) e Bir Tawil (branco)
**Bir Tawil** ou **Bi'r Tawīl** (Escoitari/bɪr tɑːˈwiːl/, árabe exipcio بير طويل, *Bīr Ṭawīl* ou بئر طويل  *Bi'r Ṭawīl*, que significa "pozo alto]]") é unha superficie de 2060 km² ao longo da fronteira entre Exipto e o Sudán, que está deshabitada e non é reclamada por ningún dos dous países. Cando se fala en asociación co veciño Triángulo de Hala'ib, ás veces denomínaselle **Triángulo Bir Tawil**, a pesar da forma de cuadrilátero da superficie, os dous "triángulos" bordean nun cuadripunto.

O seu estado de *terra nullius* resulta dunha discrepancia entre a fronteira política recta entre Exipto e o Sudán establecida en 1899, e a fronteira administrativa irregular establecida en 1902. Exipto afirma a fronteira política, e o Sudán afirma a fronteira administrativa, co resultado de que o triángulo Hala'ib é reclamado por ambos e Bir Tawil por ningún. En 2014, a autora Alastair Bonnett describiu a Bir Tawil como o único lugar habitable da Terra, que non foi reclamado por ningún goberno recoñecido.

Historia
--------

**Bir Tawil** é un exemplo dun territorio considerado *terra nullius*. Situado entre Exipto e o Sudán, é un territorio de 2.060 km² resultado dunha discrepancia entre as fronteiras deseñadas entre 1899 e 1902. Unha fronteira colocou Bir Tawil baixo control do Sudán e o Triángulo de Hala'ib baixo control exipcio, mentres que a outra fronteira fíxoo ao revés. Os dous países reclaman a fronteira que lles outorgaba o Hala'ib, notabelmente máis grande e lindante co Mar Vermello, co efecto de que Bir Tawil é un territorio non reclamado por ningunha das dúas nacións. A zona, que carece de poboación autóctona, está baixo o control *de facto* de Exipto, aínda que non se amosa nos mapas oficiais deste país. Bir Tawil non ten unha poboación estabelecida, mais é utilizada polos pobos beduínos que percorren a zona.

### Reino do Sudán do Norte

En xuño de 2014, o estadounidense Jeremiah Heaton reclamou que Bir Tawil se considerase como un novo Estado soberano, o Reino do Sudán do Norte. Realizou unha expedición co fin de facer dita reclamación de soberanía oficial acorde co dereito internacional. O 16 de xuño de 2014, Heaton chantou a bandeira nacional do reino nese territorio para reclamar a rexión como novo estado soberano, o Reino do Sudán do Norte. Estabeleceu unha monarquía con el como xefe de Estado e mesmo anunciou a creación de "embaixadas" polo mundo, aínda que ningún Goberno recoñeceu este estado.

Xeografía
---------

Bir Tawil ten unha superficie de 2060 km². A lonxitude das súas fronteiras norte e sur son 95 km e 46 km respectivamente; a lonxitude das súas fronteiras leste e oeste son 26 km e 49 km respectivamente.

No norte da zona atópase a montaña Jabal Tawil ( جبل طويل}), situada en 21°57′56″N 33°48′05″L﻿ / ﻿21.96556, -33.80139﻿ (Jabal Tawil), cunha altura de 459 m. No leste está Jebel Hagar ez Zarqa, cunha altura de 662 m.

No sur está o Wadi Tawil ( وادي طويل), tamén chamado "Khawr Abū Bard", situado en 21°49′25″N 33°43′42″L﻿ / ﻿21.82361, -33.72833﻿ (Wadi Tawil).

Hai tamén algúns arroios en Bir Tawil, que se orixinan no Lago Nasser.

Notas
-----

1. ↑  Bonnett, Alastair (2014). "Bir Tawil". *Unruly Places: Lost Spaces, Secret Cities and Other Inscrutable Geographies*. Houghton Mifflin Harcourt. p. 73. ISBN 978-0-544-10160-9. LCCN 2013050983. OCLC 890509603. o único sitio do planeta que é á vez habitable e non reclamado.
2. ↑  There is some disagreement of whether Bir Tawil is 'terra nullius *or not. See f.e Chris Borgen, The Man Who Would Be King, Daddy’s Little Princess, and their Territorial Claim*
3. ↑  Central Intelligence Agency. *CIA World Factbook 2009*[*Ligazón morta*] MobileReference, 2009. ISBN 1607783339
4. ↑  "Man lays claim to African land to make daughter real life ‘princess’". *kdvr.com*. 17 de xullo de 2014. Consultado o 30 de marzo de 2018.
5. ↑  Gibson, Allie Robinson (10 de xullo de 2014). "Abingdon man claims African land to make good on promise to daughter". *Bristol Herald Courier* (Bristol, Virginia: Berkshire Hathaway). Arquivado dende o orixinal o 15 de xullo de 2014. Consultado o 2015-04-23.
6. ↑  Najarro, Ileana (12 de xullo de 2014). "Va. man plants flag, claims African country, calling it ‘Kingdom of North Sudan’". *Washington Post* (Washington, DC). Consultado o 2015-04-23.
7. ↑  Ensor, Josie (14 de xullo de 2014). "US father takes unclaimed African kingdom so his daughter can be a princess". *The Daily Telegraph* (London). Consultado o 27 de xullo de 2014.
8. ↑  "Mapping micronations". Al Jazeera. 14 de agosto de 2014. Arquivado dende o orixinal o 30 de decembro de 2017. Consultado o 2015-04-23. Passports, currencies and flags: We discuss what it takes to create your own country.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Bir Tawil Modificar a ligazón no Wikidata*** |

### Outros artigos

* Terra nullius

### Ligazóns externas

* Google Sightseeing - Bir Tawil Triangle
* International Boundary Study